DIRECȚIA CULTURĂ A CONSILIULUI MUNICIPAL CHIȘINĂU - A N U N Ţ cu privire la desfăşurarea concursului pentru ocuparea funcţiei vacante de director al Muzeului de Istorie a orașului Chișinău

**Direcţia Cultură a Consiliului municipal Chişinău anunţă concurs pentru ocuparea funcţiei vacante de director al Muzeului de Istorie a orașului Chișinău.**

**La funcţia de director poate candida persoana care întruneşte cumulativ următoarele condiţii:**

***- deţine cetăţenia Republicii Moldova;***

***- are studii superioare corespunzătoare profilului instituției muzeale;***

***- are vechime în muncă în domeniul muzeografiei sau managementului patrimoniului cultural de cel puțin 5 ani***

***- la data expirării termenului de depunere a dosarelor nu a împlinit vîrsta de 65 ani;***

***- cunoaşte limba română;***

***- este aptă din punct de vedere medical (fizic şi neuropsihic) pentru exercitarea funcţiei;***

***- nu are antecedente penale;***

***- dispune de capacitate deplină de exercițiu;***

Candidaţii pentru ocuparea funcţiei de director al Muzeului de Istorie a orașului Chișinău depun actele în original sau prin e-mail, în format PDF sau JPG, în termen de 30 zile calendaristice din ziua publicării anunţului.

În cazul expedierii actelor în format electronic, deponentul este obligat să prezinte originalele acestora la prima probă a concursului.

Actele obligatorii pentru participare la concurs:

- cererea de înscriere în competiția de concurs;

- copia actului de identitate;

- copiile actelor de studii;

- copiile actelor ce confirmă gradul ştiinţific;

- curriculum vitae;

- copia autentificată a carnetului de muncă;

- certificat de cazier judiciar sau declarația pe propria răspundere (cazierul judiciar va fi prezentat în termen de 10 zile de la anunțarea cîștigătorului sub sancțiunea de neemitere a ordinului de numire în funcție);

- certificatul medical care atestă faptul că persoana este aptă din punct de vedere medical, fizic şi neuropsihic, pentru exercitarea funcţiei;

- proiectul de management /programul de activitate pentru 5 ani în funcția de director al instituției muzeale.

- cuprinsul dosarului

 Actele vor fi depuse la serviciul resurse umane, Direcția Cultură pe adresa: Chișinău, str. București, 68, biroul 612.

Data-limită de depunere a actelor – **26 aprilie 2019.**

Persoana responsabilă de oferirea informațiilor suplimentare: Liliana Scurtu, telefon de contact: (022) 210374

**Bibliografia concursului:**

* Legea muzeelor nr. 262 din 07.12.2017;
* Legea nr. 280 din 27.12.2011 privind protejarea patrimoniului cultural național mobil;
* Codul Muncii al Republicii Moldova;
* Legea nr. 270 din 23.11.2018 privind sistemul unitar de salarizare în sectorul bugetar;
* Hotărârea Guvernului nr. 1231 din 12.12.2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar.
* Regulamentul – cadru de organizare a concursului pentru ocuparea funcției de director al muzeului, aprobat prin Ordinul Ministrului Educației, Culturii și Cercetării nr. 1086 din 12.07.2018.
* Regulamentul cu privire la Registrul muzeelor din Republica Moldova aprobat prin Ordinul Ministrului Educației, Culturii și Cercetării nr. 1086 din 12.07.2018.